**AKADÁLYMENTESÍTÉSI NYILATKOZAT**

A Gyermekek Háza Déli Óvoda (a továbbiakban: intézmény) elkötelezett amellett, hogy hivatalos weboldalát (a továbbiakban: honlap) az (EU) 2016/2102 európai parlamenti és tanácsi irányelvet átültető nemzeti jogszabály, a közszférabeli szervezetek honlapjainak és mobilalkalmazásainak akadálymentesítéséről szóló 2018. évi LXXV. törvény (a továbbiakban: Honlaptv.) szerint akadálymentessé tegye.

Ezen akadálymentesítési nyilatkozat a [www.gyermekekhazadeliovoda.hu](http://www.gyermekekhazadeliovoda.hu) honlapra vonatkozik.

**MEGFELELŐSÉGI STÁTUSZ**

Ez a honlap az alábbiakban felsorolt meg nem felelés(ek) miatt csak részben felel meg a Honlaptv. rendelkezéseinek.

**NEM AKADÁLYMENTES TARTALOM**

Az Óvoda törekszik arra, hogy a honlapján elhelyezett tartalmak minél teljesebb körűen akadálymentessé váljanak. Azonban az alábbiakban felsorolt tartalmak a következők miatt nem akadálymentesek:

1. Az Óvoda honlapján közzétett olyan közérdekű adatok és dokumentumok, amelyek papír alapon történő aláírással kerülnek hitelesítésre és amelyről az intézmény szkennelés útján készít másolatot (az intézmény fenntartója, illetve az intézmény által kiadott és az intézményre alkalmazandó jogszabályok, szabályzatok, alapító okirat, Szervezeti- és Működési Szabályzat, egyéb közlemények, nyilatkozatok), így az a képernyőolvasó szoftver által nem olvasható.
2. A honlapon megjelenő grafikai elemek, szervezeti felépítés vagy egyéb ábra, illetve fotó tekintetében, amennyiben nincs, vagy nem megfelelő a szöveges alternatívája, lehetséges, hogy a képernyőolvasó szoftverek számára nem érhető el az információ.
3. Az Óvoda a Honlaptv. 1.§ (4) bekezdés rendelkezései értelmében nem köteles akadálymentesíteni azon tartalmakat, amelyek nem a közfeladataik ellátásával kapcsolatos alapvető információkat tartalmazzák.

**AKADÁLYMENTES ALTERNATÍVA**

Az intézmény akadálymentes alternatívaként vállalja, hogy amennyiben ez technikailag lehetséges, a felhasználó által benyújtott egyedi igény alapján, az igény beérkezésétől számított 15 napon belül elkészíti és az igénylő rendelkezésére bocsátja az általa megjelölt tartalom akadálymentes PDF-változatát, az akadálymentes PDF-et a felhasználónak megküldi, illetve a honlapon közzétett, nem akadálymentes változatot akadálymentesre cseréli.

**AZ AKADÁLYMENTESÍTÉSI NYILATKOZAT ELKÉSZÍTÉSE**

Jelen nyilatkozat 2025. május 4. napján, az intézmény által történő akadálymentesítés felülvizsgálata során végzett önellenőrzés alapján készült.

**VISSZAJELZÉS ÉS ELÉRHETŐSÉGEK**

A honlapunkon megjelenő tartalmak tekintetében elmondható, hogy azok aránya folyamatosan növekszik az új, akadálymentes tartalmak feltöltése által, melyen folyamatosan dolgozunk.

Annak érdekében, hogy javítani tudjuk a tartalomhoz való hozzáférést, kérjük, hogy a [gyermekekhazadeliovoda@gmail.com](mailto:gyermekekhazadeliovoda@gmail.com) e-mail címen tájékoztassanak bennünket a tapasztalt problémákról, megfelelési hiányosságokról, illetve itt kérhetnek hozzáférést azokhoz az információkhoz és dokumentumokhoz, amelyeket nem sikerült elérni.

Az akadálymentesítésért az intézményvezető, a visszajelzési mechanizmuson keresztül küldött kérések feldolgozásáért az intézmény belső adatvédelmi felelőse (óvodatitkár) felelős. A Honlap tv. 4.§ (2) bekezdése értelmében az intézmény a jelzésre 30 napon belül köteles válaszolni.

**VÉGREHAJTÁSI ELJÁRÁS**

Az akadálymentesítési ellenőrzés részletes szabályait a közszférabeli szervezetek honlapjainak és mobilalkalmazásainak akadálymentesítéséről szóló 2018. évi LXXV. törvényben foglalt kötelezettségek teljesítése ellenőrzésének részletes szabályairól szóló 162/2019. (VII. 5.) Korm. rendelet tartalmazza.

Az intézménnyel szemben bejelentést a Kormányzati Informatikai Fejlesztési Ügynökség felé lehet tenni.

Ellenőrző szervezet elérhetősége:

Kormányzati Informatikai Fejlesztési Ügynökség

Székhely: 1134 Budapest, Váci út 35.

Levelezési cím: 1134 Budapest, Váci út 35.

Ügyfélszolgálat: +36 1 450 3070 E-mail: info@kifu.gov.hu Web: https://kifu.gov.hu

Hivatali kapu azonosító: 721490378

Bejelentés alapján az ellenőrző szervezet akadálymentesítési ellenőrzést végez, ha a visszajelzési eljárásban az értesítést vagy kérelmet benyújtó személy a Honlap tv. 4.§ (2) bekezdése szerinti határidőben nem, vagy nem kielégítő választ kap az Óvodától.

A Honlap tv.-ben foglalt akadálymentesítési követelmények megsértése esetén a Honlap tv. 5.§ (2) bekezdése alapján folytatott ellenőrzés részletszabályaira az 5.§ rendelkezései az irányadók.

**AKADÁLYMENTESÍTÉSI NYILATKOZAT MEGISMERHETŐSÉGE**

A jelen nyilatkozatot akadálymentes formában kell közzétenni és rendszeresen frissíteni kell az intézmény honlapján.

**HIVATALOS JÓVÁHAGYÁS**

|  |  |
| --- | --- |
| Jelen akadálymentesítési nyilatkozatot jóváhagyta: | Skarbit Józsefné |
|  | igazgató |